पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। नाबालिग लड़की के अपहरण में गिरफ्तार इंदौर के आठ युवकों में मुख्य आरोपी के परिजन मंगलवार को गोवा पहुंचे। वे उस बस्ती में गए, जहां लड़की रहती है। आक्रोशित लोगों ने उन्हें घेर लिया। पुलिस उन्हें बचाकर थाने ले गई। इधर, एक आरोपी के पिता की इंदौर में तबीयत खराब हो गई। कुछ युवकों के परिजन बदनामी के कारण घर पर ताला लगाकर चले गए।
गोवा की कोलवा पुलिस ने रविवार को उमर निजाम शेख गीता नगर, अनुराग सुरेशचंद्र शुक्ला गुरुनानक कॉलोनी, विजय शिरचरणसिंह रावत शुभम नगर, अभि प्रमोद कासलीवाल प्रजापत नगर, सारथी सर्वानंद पांडे शुभम नगर, अभिषेक सतीश जैन दत्त नगर, मयंक शरद पंडित धन्वंतरि नगर और मोहित उर्फ अमित अशोक जैन महू नाका को गिरफ्तार किया था।
पुलिस इंस्पेक्टर उत्तम देसाई के मुताबिक लड़की ने बताया कि उमर शेख ने उसे पकड़ा था और अभि साथ में था। मंगलवार को उमर के भाई व परिजन गोवा पहुंचे। लड़की बेनेलिम की रहने वाली है। परिजन वहां गए तो बस्ती वालों ने घेर लिया। खबर मिलते ही पुलिस वहां पहुंची और उन्हें थाने ले आई।
पहले भी भाग चुका है उमर
अन्य युवकों के परिजन उमर के खिलाफ लामबंद हो रहे हैं। अभि के परिजन मंगलवार सुबह उमर के गए, लेकिन वहां ताला मिला। अन्य युवकों के घर परिजन ने बताया उमर पहले भी घर से भाग चुका था। तब पुलिस ने उसे कॉलेज के सभी लड़कों के यहां ढूंढा था। उसी के कारण बाकी लड़के फंस गए।
तीन साल टॉपर, मेडल मिला था
अनुराग की बहनों ने बताया वह कॉलेज में तीन साल लगातार टॉपर रहा। कॉलेज ने उसे मेडल से सम्मानित किया था। गोवा जा रहे परिजन की गाड़ी रास्ते में तीन बार खराब हो गई। वे परेशान होते रहे। उधर, मयंक के पिता फौज से सेवानिवृत्त हुए हैं। बेटे की गिरफ्तारी की खबर मिलते ही उनकी तबीयत बिगड़ गई। उन्हें भरोसा नहीं हो रहा कि बेटा इतने बड़े केस में फंस गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva bho_Deva hin_Deva zho_Hant eng_Latn